Diari Oficial de la Generalitat Valenciana


Sumari del DOGV 6970, del 21-02-2013 (2013/1154)

Notificació de la sentència dictada en el procediment de constitució d'acolliment número 998/2011.
--------------------------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1154


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de constitució d'acolliment número 998/2011. [2013/1154]  
Assumpte civil 000998/2011   
Pedro Moya Donate, secretari del Jutjat de Primera Instància número 7 de Castelló de la Plana.   
En el juí a què es fa referència s'ha dictat la resolució que, literalment, és com es diu:   
«Interlocutòria número 31/2013   
Castelló de la Plana, 22 de gener de 2013  
Fets  
Primer. En data 29 de juny de 2011 va correspondre per torn a este Jutjat l'escrit del lletrat de la Generalitat Valenciana, pel qual es promovia l'expedient d'acolliment familiar simple del menor J. F. O. G., nascut el 29 de setembre de 2010, d'acord amb els fets que va estimar pertinents i adjuntant-hi els informes oportuns.   
  
Segon. Es va incoar l'expedient corresponent de jurisdicció voluntària amb el número 998/2011 i es va ordenar demanar el consentiment de les persones proposades per a rebre el menor en acolliment, així com el dels pares d'este, Frank Ofole Onyekay i Andrea Gimeno Pitarch.   
  
Tercer. Una vegada es va portar a terme el que s'ha dit més amunt, es van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar simple del menor amb la família proposada per l'entitat pública, per ser això, en vista del contingut de l'expedient, el més beneficiós per a aquell.   
Raonaments jurídics   
Primer. Atés que s'ha tramitat este expedient d'acolliment familiar judicial simple del menor J. F. O. G. amb subjecció al que disposa l'article 1828 de la Llei d'Enjudiciament Civil, i tenint en compte el contingut i abast de la documentació i informació aportada junt amb la sol·licitud, de la qual es desprén la necessitat de regularitzar la situació del menor esmentat amb vista a salvaguardar els seus interessos, i amb l'única finalitat d'obtindre'n el major benefici, és per això que pertoca estimar la sol·licitud promoguda i que ha comportat la formació d'este expedient, el qual ha donat lloc a l'acolliment familiar judicial simple del menor esmentat i a favor de la família proposada per l'entitat pública, segons el que disposa l'article 173 bis-3r del Codi Civil.  
  
Segon. L'acolliment familiar produïx la participació plena del menor en la vida de família i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (art. 173-1r CC). En estos termes han de desenrotllar la seua funció les persones designades per l'entitat pública per a exercir-la.   
Tercer. De conformitat amb el que disposa l'article 1826.2n de la Llei d'Enjudiciament Civil, totes les actuacions es duran a terme amb la reserva convenient, evitant en particular que la família d'origen tinga coneixement de quina siga la d'acollida.   
Part dispositiva  
Atés tot el que s'ha exposat,   
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana,  
Dispose  
Aprovar l'acolliment familiar judicial simple del menor J. F. O. G., a favor de les persones designades per l'entitat pública, i, que són les que consten en l'expedient número 12/10/2011 de la Conselleria de Benestar Social, les quals assumiran les obligacions a què es referix el raonament jurídic segon d'esta resolució.  
Notifiqueu-ho al promotor, al Ministeri Fiscal i als pares biològics del menor.  
Per a la notificació al pare Frank Ofole Onyeka, en parador desconegut, publiqueu edictes al tauler d'anuncis del Jutjat i en el Diari Oficial de la Comunitat Valenciana.  
Contra esta resolució es pot interposar un recurs d'apel·lació per a l'Audiència Provincial de Castelló, que cal presentar dins dels 20 dies següents al dia que es notifique.   
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent ha de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua interlocutòria, que ordene i firme».   
Atés que es desconeix el domicili o residència actuals de la part demandada, per una diligència d'ordenació de 22 de gener de 2013 el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la interlocutòria.  
  
Castelló de la Plana, 22 de gener de 2013.- El secretari judicial: Pedro Moya Donate.